b'\n_START_ARTICLE_\nMahara\xc5\xa1tra\n_START_SECTION_\nAntika in zgodnji srednji vek\n_START_PARAGRAPH_\nMahara\xc5\xa1tra je v 4. in 3. stoletju pr.n.\xc5\xa1. spadala pod oblast imperija  Maurya. Okoli leta 230 pr.n.\xc5\xa1.  je Mahara\xc5\xa1tra pri\xc5\xa1la pod vladavino dinastije Satavahana za kar 400 let. Leta 90 n.\xc5\xa1. je Vedishri, sin satavahana\xc5\xa1kega kralja Satakarni, gospodar Dakshinapathe, je dal glavno mesto kraljevstva postaviti v Junnar, trideset milj severno od Pune. _NEWLINE_Dr\xc5\xbeavi so v pozno anti\xc4\x8dnem \xc4\x8dasu vladali Zahodni Satrapi, Imperij Gupta, Gurjara-Pratihara, Vakataka, Kadambas, Imperij Chalukya, Dinastija Rashtrakuta, in Zahodnih Chalukya predno ji je zavladala dinastija Yadava. Na ozemlju sedanje Mahara\xc5\xa1tre je dinastija Chalukya vladala od 6. \xe2\x80\x93 8. stoletja, in med vladarji sta izpostavljena Pulakeshin II, ki je premagal severnoindijskega imperatorja Harsha, in Vikramaditya II, ki je premagal arabske zavojevalce v  8. stoletju. Nato je dinastija Rashtrakuta vladala Mahara\xc5\xa1tri od 8. do 10. stoletja. Arabski popotnik Sulaiman opisuje vladarja dinastije Rashtrakuta (Amoghavarsha) kot "enega od 4 velikih kraljev sveta". _NEWLINE_Od zgodnjega 11. stoletja do 12. stoletja je na obmo\xc4\x8dju Dekana, vklju\xc4\x8dujo\xc4\x8d velik del Mahara\xc5\xa1tre dominiral imperij Zahodna Chalukya in dinastija Chola. Ve\xc4\x8d bitk se je bilo med imperijem Zahodne Chalukye in Chola dinastijo na obmo\xc4\x8dju Dekana v \xc4\x8dasu vladanja Raja Raja Chola I, Rajendra Chola I, Jayasimha II, Someshvara I in Vikramaditya VI.\n_START_SECTION_\nDinastija Jadav (Yadav) 12. \xe2\x80\x93 14. stoletje\n_START_PARAGRAPH_\nDinastija Jadav iz  Devagiri je bila indijska dinastija, ki je na svojem vi\xc5\xa1ku vladala kraljevstvu, ki se je raztezalo med rekama Tungabhadra in Narmada, kar je vklju\xc4\x8devalo sedanjo Mahara\xc5\xa1tra, sever Karnataka in dele Madja Prade\xc5\xa1. Njihovo glavno mesto je bilo Devagiri (danes imenovano Daulatabad. Rodbina Jadav je na za\xc4\x8detku vladala kot podlo\xc5\xbeniki  Zahodnih \xc4\x8calukja. _NEWLINE_Okoli sredine 12. stoletja, ko je pojenjevala mo\xc4\x8d \xc4\x8calukja, so Jadavi proglasili neodvisnost in vzpostavili vladavino, ki je dosegla vi\xc5\xa1ek za \xc4\x8dasa vladavine Singhana II. Jadavi iz Devagiri so podpirali Marati, ki je bil njihov dvorni jezik. Kannada je verjetno bil tudi jezik na dvoru v \xc4\x8dasu Seunachandre, kot edini dvorni jezik pa je bil Marati v \xc4\x8dasu Ram\xc4\x8dandra in Mahadeva Jadavov. Glavno mesto Jadavov Devagiri je postalo magnet za izobra\xc5\xbeence, ki so govorili Marati jezik. Izvor in razvoj Marati literature je neposredno vezana na vzpon dinastije Jadav.\n_START_SECTION_\nIslamska vladavina\n_START_PARAGRAPH_\nNa za\xc4\x8detku 14. stoletja je bila dinastija Jadav odstavljena s strani vladarja  Delhijskega sultanata Ala-ud-din Hald\xc5\xbeija. Kasneje je  Muhamad bin Tuglak zasedel dele Dekana in za\xc4\x8dasno preselil prestolnico iz Delhija v  Daulatabad kot je bila preimenovana nekdanja prestolnica Jadavov Devagiri v sedanji Mahara\xc5\xa1tri. Po propadu Tuglakov leta 1347, se je odcepil Bahmani sultanat, ki je potem vladal obmo\xc4\x8dju naslednjih 150 let iz prestolnice Gulbarga in kasneje iz Bidarja . Po razpadu Bahamani sultanate leta 1518, je bilo obmo\xc4\x8dje sedanje Mahara\xc5\xa1tre razdeljeno med pet Dekanskih sultanov: Nizam\xc5\xa1aha Ahmednagarskega, Adil\xc5\xa1aha iz Bid\xc5\xbeapura, Kutub\xc5\xa1aha iz Golkonde, Bidar\xc5\xa1aha iz Bidarja in Imad\xc5\xa1aha iz Eli\xc4\x8dpur. Te kraljevine ali sultanate so se pogosto medsebojno bojevali; zdru\xc5\xbeili so se le, ko so leta 1565 odlo\xc4\x8dilno porazili Vid\xc5\xbeajanagara imperij na jugu. Sedanjemu obmo\xc4\x8dju Mumbaja je vladal Sultanat Gud\xc5\xbearat do portugalske zasedbe leta 1535 in Faruki dinastija, ki je vladala regiji  Kande\xc5\xa1 (Khandesh) med leti 1382 in 1601, ko je bilo kon\xc4\x8dno priklju\xc4\x8deno  Mogulskemu imperiju. Regent  Nizam\xc5\xa1ahi dinastije iz Ahmednagar Malik Ambar med leti 1607 do 1626  je pove\xc4\x8dal mo\xc4\x8d Murtaza Nizam \xc5\xa1aha in zgradil veliko armado. Malik Ambar je uvedel gverilsko vojno na obmo\xc4\x8dju Dekana. Mogulskemu princu Kuramu (ki je pozneje postal imperator \xc5\xa0ah D\xc5\xbeahan) v njegovem boju proti ma\xc4\x8dehi, Nur D\xc5\xbeahan, ki je imela ambicije pridobiti tron v Delhiju za svojega sina. Dekanske kraljevine so bile kasneje vse podlegle Mogulskemu imperiju ali pa nastajajo\xc4\x8dim Marata silam v drugi polovici 17. stoletja._NEWLINE_ Zgodnje obdobje islamske vladavine je bilo v znaku brutalnega nasilja do nemuslimanskega \xc5\xbeivlja kot je bil davek D\xc5\xbeazija na ne-Muslimane, ru\xc5\xa1enje templjev in prisilno spreobra\xc4\x8danje.  Kljub temu pa sta prete\xc5\xbeno Hindu populacija in islamski vladarji s\xc4\x8dasoma na\xc5\xa1li prilagoditev. Ve\xc4\x8dino tega obdobja so bili Brahmini zadol\xc5\xbeeni za blagajni\xc5\xa1tvo, med tem ko je bilo pobiranje prihodkov v rokah Maratov, ki so imeli vatani (dedne pravice) do Patilov ( pobiranje dohodkov na nivoju vasi) in De\xc5\xa1mukhov ( pobiranje dohodkov na ve\xc4\x8djem obmo\xc4\x8dju). \xc5\xa0tevilne dru\xc5\xbeine kot so Bhosale, \xc5\xa0irke, Ghorpade, D\xc5\xbeadhav, More, Mahadik, in _NEWLINE_Hatge ter Nimbalkar so lojalno slu\xc5\xbeile razli\xc4\x8dnim sultanom v razli\xc4\x8dnem \xc4\x8dasovnem obdobju. Vsi vatandarji so smatrali njihov vatan za vir gospodarske mo\xc4\x8di in ponosa in ga niso marali oddati. Vatandarji so se sprva upirali \xc5\xa0ivad\xc5\xbeiju, ker je to prizadelo njihov ekonomski interes. Ker je bila ve\xc4\x8dina prebivalstva Hindu in govorila Marati, so celo sultani kot je Ibrahim Adil \xc5\xa0ah I sprejela Marati kot dvorni jezik, ter za uporabo v administraciji in za zapise._NEWLINE_Zaton islamske vladavine na Dekanu se je pri\xc4\x8del ko je \xc5\xa0ivad\xc5\xbei ustanovil  Marata imperij s priklju\xc4\x8ditvijo delov sultanate Bid\xc5\xbeapur leta 1674. \xc5\xa0ivad\xc5\xbei se je pozneje uprl proti vladavini Mogulov, in tako postal symbol Hindu odpora in samo-vlade. Marata imperij je privedel do kon\xc4\x8danja mogulske vladavine nad ogromnim obmo\xc4\x8djem, ki se je razprostiralo med Attockom do  Cuttack.'